**Liniștea**

*Alina Cristian*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Liniștea

Nu știu dacă liniștea

ce-o simțeam

era doar în mintea mea,

sau poate era

asemeni unui pact

semnat de noi...

priveam marea

și totul era

neobișnuit de tăcut,

ca și cum nimic altceva

nu mai exista între noi

doar o mare de tăcere

și un cer însângerat.

Câțiva pescăruși

poate flămânzi,

mă priveau

era ceva în privirea lor

ce îmi amintea de tine...

îmi oglindeam fața în apa

ce părea de un albastru-verzui

ca și ochii tăi,

ce au lăsat parcă pași

prin sufletul meu

și prin nisipul,

pe unde încă colindam,

doar să te regăsesc.

Speranța e tot

ce ne-a mai rămas

și măcar ea

să nu se stingă

în rest totul e

deșertăciune,

mister, ce zboară

pe aripi de timp...

un aer călduț

îmi alinta obrajii

sărutați deja de Soare

și parcă erau mâinile tale

tandre și delicate,

ce mă căutau,

ce doreau să-și facă

simțită prezența,

ca nu cumva să te uit.

De parcă era posibil?

când eu te respiram

prin aer, vânt, ploaie,

ca pe un parfum anume,

impregnat în Univers...

mâinile mele te căutau

și ca un orb,

deși nu te vedeau,

te simțeau

miroseai a flori de portocal,

a primăvară, a veselie,

parfumul drag

al copilăriei mele,

ce încă-mi îmbăta simțurile.

Abia când Soarele

săruta apusul,

părăseam plaja,

pe urmele de nisip

pescărușii mă priveau

parcă triști,

implorând în liniște ...

o liniște ce-mi călca

pe suflet,

dar totodată

îmi vorbea prin simțuri

îți simțeam prezența,

așa cum ai promis,

un înger tăcut,

ce mă însoțea mereu

și eram fericită

că exiști, că exist ...

și... că nici măcar liniștea

nu ne putea înstrăina vreodată.

~6 Iulie 2015~